Ergin Ataman

Halilas Erginas Atamanas (, g. 1966 m. sausio 7 d. Stambule) – Turkijos krepšinio treneris.

Trenerio karjerą pradėjo kaip „Eczacıbaşı“ ir „Efes Pilsen“ jaunimo komandų treneris. 1996 m. kaip vyriausiasis treneris debiutavo Ankaros „Türk Telekom“ komandoje. 1997 m. buvo Turkijos rinktinės, dalyvavusios tų metų Europos čempionate trenerio Erdžiumento Suntero asistentas. 1998–1999 m. stažavosi Stanfordo universitete.

Grįžęs į Europą, dirbo su Turkijos ir Italijos klubais. Su Sienos „Montepaschi“ 2002 m. laimėjo Saportos taurę. 2016 m. su Stambulo „Galatasaray“ laimėjo Europos taurę. 2017 m. Atamanas paskirtas Stambulo „Anadolu Efes“ treneriu. Prie Atamano ji tapo viena iš lyderiaujančių Europos komandų: 2019 m. pralaimėjo tik „Eurolygos“ finale, 2019–2020 m. sezone lyderiavo grupėje (tačiau sezonas nutrauktas dėl COVID-19), o 2021 ir 2022 m. tapo „Eurolygos“ čempionais.

2023 m. perėjo į Atėnų „Panathinaikos“ ir jau pirmame sezone laimėjo „Eurolygą“.

 Laimėjimai 
 Eurolyga: 1 vieta – 2021, 2022, 2024 m., 2 vieta – 2019 m., 3 vieta – 2003 m.
 Europos taurė: 2016 m.
 Saportos taurė: 2002 m.
 Europos Iššūkio taurė: 2012 m.
 Europos krepšinio čempionatas:  2 vieta (2025 m.)
 Turkijos krepšinio lyga: 2009, 2012, 2013, 2019, 2021 m.
 Turkijos Prezidento taurė: 1997, 2000, 2004, 2005, 2009, 2018, 2019 m.
 Turkijos krepšinio taurė: 2004, 2005, 2009, 2012, 2018, 2022 m.
 Graikijos krepšinio lyga: 2024 m.
 Graikijos krepšinio taurė: 2025, 2026 m.
 Geriausias Eurolygos treneris: 2021 m.Erginas Atamanas – geriausias Eurolygos metų treneris, 15min.lt
 Geriausias Europos čempionato treneris: 2025 m.

 Šaltiniai 

Kategorija:Turkijos krepšinio treneriai